wickkiey/tamil-wikipedia-chunked huggingface dataset:
# இம்மானுவேல் சேகரன்

## குடும்ப வாழ்க்கை

1946 மே 17 ஆம் நாள் இதம்பாடல் கிராமத்தைச் சேர்ந்த அமிர்தம் கிரேஸ் என்ற ஆசிரியைத் திருமணம் செய்து கொண்டார். அம்மையாரின் தகப்பனார் திரு.கருப்பன் குடும்பன்,  
தாயார் திருமதி மரியம்மாள். அமிர்தம் கிரேஸ் அவர்களின் தம்பி தங்கப்பன். தியாகியாருக்கும் அம்மையாருக்கும் மேரி வசந்தராணி, பாப்பின் விஜய ராணி, சூரிய சுந்தரி பிரபா ராணி, மாணிக்கவள்ளி ஜான்சி ராணி ஆகிய நான்கு பெண் மக்கள் பிறந்தனர்.
# இம்மானுவேல் சேகரன்

## ஒடுக்கப்பட்டோருக்காகப் போராட்டம்

- 1950-ல் ஒடுக்கப்பட்ட மக்களின் நிலை கண்டு வெகுண்டெழுந்தார். இராணுவத்திலிருந்து விடுப்பில் வந்தவர் தமது இன மக்களின் ஒடுக்கு முறைக்கு எதிரான எழுச்சியை ஒருமுகப்படுத்துவதற்காக, இராணுவத்தில் இருந்து விலகினார். "ஒடுக்கப்பட்டோர்களின் விடுதலை இயக்கம்" என்ற அமைப்பைத் தொடங்கினார். பின்னர் அவர் அந்தக் குற்றசாட்டிலிருந்து விடுவிக்கப்பட்டார்.
# இம்மானுவேல் சேகரன்

## முதுகுளத்தூர் கலவரம்

இச்சம்பவத்தால் ராமநாதபுரம் முதுகுளத்தூர் பகுதிகளில் தேவேந்திர குல வேளாளர்பள்ளர் சமுதாயத்திற்கும் தேவர்மறவர் சமுதாயத்திற்கும் இடையே கடும் கலவரமும் தீ வைப்பு சம்பவங்களும் நடந்தன.
# இம்மானுவேல் சேகரன்

## நினைவு

இம்மானுவேல் சேகரனார் நினைவாக இந்திய அஞ்சல் துறை 2010 அக்டோபர் 9 அன்று அஞ்சல் தலை வெளியிட்டு கவுரவித்தது.
# பிரித்தானியாவின் இந்தியப் பேரரசு

**பிரித்தானியாவின் இந்தியப் பேரரசு** என்பது 1858 முதல் 1947-ஆம் ஆண்டு வரை இந்திய துணைக் கண்டத்தில் நிலவிவந்த பிரித்தானிய ஆட்சியைக் குறிக்கும். அச்சமயம் இந்தியா என பொதுவாக அழைக்கப்பட்டாலும் ஐக்கிய இராச்சியத்தால் நேரடியாக ஆட்சி செய்யப்பட்ட இந்தியாவின் மாகாணங்கள் பிரித்தானிய முடிக்கு கீழ்பட்ட அரசர்களால் ஆட்சி செய்யப்பட்ட முடியாட்சிகள் என்பவற்றைக் கொண்டிருந்தது. 1876-ஆம் ஆண்டுக்குப் பின்னர் இது **இந்தியப் பேரரசு** என அழைக்கப்பட்டு அப்பெயரிலேயே கடவுச் சீட்டுகளும் வழங்கப்பட்டன.  
ஆளும் முறை 1858-ஆம் ஆண்டு பிரித்தானியக் கிழக்கிந்தியக் கம்பனி ஆட்சி முடிவுக்கு கொண்டுவரப்பட்டு விக்டோரியாவின் ஆட்சியின் போது பிரித்தானிய முடிக்கு மாற்றப்பட்டதோடு தொடங்கியது. (1876-ஆம் ஆண்டு விக்டோரியா தன்னை இந்தியாவின் பேரரசியாக பிரகடனப்படுத்திக் கொண்டார்.) இவ்வாட்சி 1947-ஆம் ஆண்டு இந்தியப் பிரிவினை வரை நீடித்தது.
மேலும் இது இந்தியா என்ற பெயரில் உறுப்பு நாடுகளுள் ஒன்றாக 1900, 1920, 1928, 1932 மற்றும் 1936 ஆண்டுகளில் கோடைகால ஒலிம்பிக்ஸிலும் 1945-இல் சான் பிரான்சிஸ்கோவில் ஐக்கிய நாடுகள் சபையின் உறுப்பினராகவும் இணைந்தது.
# பிரித்தானியாவின் இந்தியப் பேரரசு

## இந்தியத் துணைக்கண்டத்தை கைப்பற்றுதல்

பக்சார் சண்டை, பிளாசி சண்டை, வாலிகொண்டா போர், கர்நாடகப் போர்கள், ஆங்கிலேய-மராட்டியப் போர்கள், ஆங்கிலேய-சீக்கியப் போர்கள், ஆங்கிலோ - ஆப்கான் போர்கள் மற்றும் ஆங்கிலேய-பர்மியப் போர்கள் மூலம் பிரித்தானியக் கிழக்கிந்திய கம்பெனியும், பிரித்தானிய இந்தியாவின் ஆளுநர்களும் இந்தியத் துணைக்கண்டத்தின் தற்கால ஆப்கானித்தான், பாக்கித்தான், இந்தியா, வங்காளதேசம் இலங்கை மற்றும் பர்மா பகுதிகளை பிரித்தானியப் பேரரசின் காலனி நாடுகளாக அடிமைப்படுத்தினர்.  
இந்தியத் துணைக்கண்டத்தின் செழிப்பான 13 மாகாணங்களை பிரித்தானியப் பேரரசால் நியமிக்கப்பட்ட வைஸ்ராயின் நேரடி ஆட்சியிலும், நிலவருவாய் வசூலிக்க இயலாத வளமற்ற, மலைப்பாங்கான பகுதிகளை ஆட்சி செய்ய, துணைப்படைத் திட்டம் மூலம் 562 சுதேச சமஸ்தானங்களின் மன்னர்களிடம் ஒப்படைக்கப்பட்டது. மேலும் அவகாசியிலிக் கொள்கையின் படி, பிரித்தானியாவின் இந்திய அரசு, வாரிசு அற்ற பல சுதேச சமஸ்தானங்களை தனது நேரடிக் கட்டுப்பாட்டில் எடுத்துக் கொண்டது.
# பிரித்தானியாவின் இந்தியப் பேரரசு

## முக்கிய மாகாணங்கள்

20 ஆம் நூற்றாண்டின் போது பிரித்தானிய இந்தியா ஒரு ஆளுநர் அல்லது துணைநிலை ஆளுநர் மூலம் நிர்வகிக்கப்படும் எட்டு மாகாணங்களைக் கொண்டிருந்தது. 1907 ஆண்டு கணக்கின்படி மக்கள் தொகை அடிப்படையில் பின்வரும் மாகாணங்களை கொண்டிருந்தது. அவைகள்:
| (British) பிரித்தானியாவின் இந்திய மாகாணங்கள்
<small>(தற்போதைய பகுதிகள்)</small> | மொத்த பரப்பளவு சதுர கி.மீ (சதுர மைல்) | 1901 ல் மக்கட்தொகை (மில்லியனில்) | முதன்மை நிர்வாக அதிகாரி |
| --- | --- | --- | --- |
| வடகிழக்கு எல்லைப்புற முகமை
<small>(அஸ்ஸாம், திரிபுரா, மேகாலயா, அருணாச்சலப் பிரதேசம், நாகாலாந்து, மிசோரம் மற்றும் மணிப்பூர்) | 130,000
(50,000) | 6 | முதன்மை ஆனையாளர் |
| வங்காள மாகாணம்
<small>(வங்காள தேசம், மேற்கு வங்காளம், பீகார், ஜார்கண்ட் மற்றும் ஒரிசா)</small> | 390,000
(150,000) | 75 | துணைநிலை ஆளுநர் |
| பம்பாய் மாகாணம்
<small>(சிந்து, மகாராஷ்டிரா & கர்நாடகாவின் சில பகுதிகள்)</small> | 320,000
(120,000) | 19 | ஆளுநரின் நிர்வாககுழு |
| பர்மிய மாகாணம்
<small>(பர்மா)</small> | 440,000
(170,000) | 9 | துணைநிலை ஆளுநர் |
| மத்திய மாகாணம்
<small>(மத்தியபிரதேசம் & சத்தீஸ்கர்)</small> | 270,000
(100,000) | 13 | முதன்மை ஆனையாளர் |
| மெட்ராஸ் மாகாணம்
<small>(தமிழ்நாடு ,ஆந்திர பிரதேசம், கேரளா மற்றும் கர்நாடகாவின் சில பகுதிகள்)</small> | 370,000
(140,000) | 38 | ஆளுநரின் நிர்வாகக் குழு |
| பஞ்சாப் மாகாணம்
<small> (பாக்கித்தானிய பஞ்சாப், இந்திய பஞ்சாப், வடமேற்கு எல்லைப்புற மாகாணம், ஹரியானா, இமாச்சலப் பிரதேசம், சண்டிகர் மற்றும் டெல்லி)</small> | 250,000
(97,000) | 20 | துணைநிலை ஆளுநர் |
| ஐக்கிய மாகாணம்
<small> (உத்தரப்பிரதேசம் & உத்தராகண்ட்)</small> | 280,000
(110,000) | 48 | துணைநிலை ஆளுநர் |
வங்கப் பிரிவினைக்கு பின் (1905–1911) அசாம் மற்றும் கிழக்கு வங்க பகுதிகளை இணைத்து ஒரு துணை ஆளுநரின் ஆட்சியின் கீழ் ஒரு புதிய மாகாணம் உருவாக்கப்பட்டது. 1912ல் கிழக்கு மற்றும் மேற்கு வங்காளப் பகுதிகள் இணைந்து, பீகார், ஜார்கண்ட் மற்றும் ஒரிசா பகுதிகள் கொண்ட வங்காள மாகாணமாக மாறியது.
# பிரித்தானியாவின் இந்தியப் பேரரசு

## முக்கிய மாகாணங்கள்

### சிறிய ஆட்சிப்பகுதிகள்

| சிறிய ஆட்சிப்பகுதிகள்
<small>(தற்போதைய பகுதிகள்)</small> | மொத்த பரப்பளவு சதுர கி.மீ (சதுர மைல்) | 1901 ல் மக்கட்தொகை (மில்லியனில்) | முதன்மை நிர்வாக அதிகாரி |  |
| --- | --- | --- | --- | --- |
| - | அஜ்மீர்-மேவார்
<small>(ராஜஸ்தானின் ஒரு பகுதி)</small> | 7,000
(2,700) | 477 | முதன்மை ஆனையாளர் |
| அந்தமான் நிகோபார் தீவுகள்
<small>(அந்தமான் நிகோபார் தீவுகள்)</small> | 78,000
(30,000) | 25 | முதன்மை ஆனையாளர் |  |
| பலுசிஸ்தான்
<small>(பலுசிஸ்தான்)</small> | 120,000
(46,000) | 308 | முதன்மை ஆனையாளர் |  |
| குடகு
<small>(குடகு மாவட்டம்)</small> | 4,100
(1,600) | 181 | முதன்மை ஆனையாளர் |  |
| வடமேற்கு எல்லைப்புற மாகாணம் (1901-1955)
</small> | 41,000
(16,000) | 2,125 | முதன்மை ஆனையாளர் | } |
# பிரித்தானியாவின் இந்தியப் பேரரசு

## இந்தியத் துணைகண்டத்தில் சுரண்டிய வளங்களின் மதிப்பு

சுவிட்சர்லாந்து நாட்டின் தாவேஸ் நகரத்தில் நடைபெற்ற உலக பொருளாதார மன்றத்தின் ஆண்டுக் கூட்டத்தில், உலகளாவிய சமத்துவமின்மைக்கான பின்னணி குறித்த அறிக்கையை *ஆக்ஸ்பாம் பன்னாட்டு அமைப்பு* 20 சனவரி 2025 அன்று அறிக்கை வெளியிட்டது. அதில் பிரித்தானியாவின் இந்தியப் பேரரசின் காலனி பகுதியாக இருந்த இந்தியத் துணைக்கண்டத்திலிருந்து 1765 மற்றும் 1900ஆம் ஆண்டுகளுக்கு இடைப்பட்ட காலத்தில் பிரித்தானியவுக்கு 64.82 டிரில்லியன் அமெரிக்க டாலர்கள் மதிப்புள்ள இந்திய வளங்களைச் சுரண்டிச் சென்றனர் என்றும், அதில் 33.8 டிரில்லியன் அமெரிக்க டாலர்கள் மதிப்புள்ள வளங்கள் 10% பிரித்தானியப் பணக்காரர்கள் பிரித்துக்கொண்டனர் என்று ஆக்ஸ்பேம் அறிக்கையில் கூறப்பட்டுள்ளது.
.
மேலும் 1750-ஆம் ஆண்டில் உலகளாவிய தொழில்துறை உற்பத்தியில் இந்தியத் துணைக்கண்டத்தின் பங்களிப்பு ஏறத்தாழ 25% ஆக இருந்தது என்றும், இதுவே 1900ஆம் ஆண்டில் 2% ஆக குறைந்துவிட்டது என்றும் ஆக்ஸ்பாம் அறிக்கை தெரிவிக்கிறது.
# பிரித்தானியாவின் இந்தியப் பேரரசு

## இதனையும் காண்க

- பிரித்தானிய கிழக்கிந்திய நிறுவனம்
- இந்தியாவில் கம்பெனி ஆட்சி
- பிரித்தானிய இந்தியாவின் மாகாணங்களும், ஆட்சிப் பகுதிகளும்
- பிரித்தானிய இந்தியாவின் முகமைகள்
- பிரித்தானிய இந்தியாவின் மத்தியச் சட்டமன்றம்
- இந்திய மாகாணங்களின் சபை
- இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
- இந்திய மன்னராட்சி அரசுகளின் பட்டியல்
- பர்மாவில் பிரித்தானிய ஆட்சி
- மராத்தியப் பேரரசு
- முகலாயப் பேரரசு
# லியோனீது பிரெசுனேவ்

**லியோனீது இலீச் பிரெசுனேவ்** (*Leonid Ilyich Brezhnev* ; , &nbsp;– 10 நவம்பர் 1982) சோவியத்-உக்ரைனிய அரசியல்வாதி ஆவார். இவர் சோவியத் ஒன்றியப் பொதுவுடைமைக் கட்சியின் மத்திய குழுவின் பொதுச் செயலாளராக 1964 முதல் 1982 இல் இறக்கும் வரை பதவியில் இருந்து சோவியத் ஒன்றியத்தின் தலைமைப் பதவியை வகித்தவர்.
# லியோனீது பிரெசுனேவ்

## வாழ்க்கைச் சுருக்கம்

சோவியத் உக்ரைனில் பிறந்தவர். குழந்தைப் பருவம் முதலே உள்நாட்டுப் போர், ரஷ்யப் புரட்சி, முதல் உலகப் போர் என்று மோதல்களைப் பார்த்தும் கேள்விப்பட்டும் வளர்ந்தவர். 15 வயதில் பள்ளிப் படிப்பை நிறுத்திவிட்டு வேலைக்குப் போனார். பகுதி நேரமாகப் பயின்று பட்டம் பெற்றார். சிறு சிறு அரசுப் பதவிகளை வகித்தார். சோவியத் தலைவர் ஸ்டாலினின் கொள்கைகளால் ஈர்க்கப்பட்டார். கம்யூனிச கட்சியில் இணைந்தார்.  
- கட்சியின் தீவிர உறுப்பினராகப் பணியாற்றினார். ‘அனைத்தும் அனைவருக்கும் சொந்தம்’ என்ற கொள்கையில் உறுதியாக இருந்தார். விவசாயிகள் தங்களிடம் உள்ள உபரி தானியங்களை அரசிடம் விற்குமாறு ஸ்டாலின் அப்போது உத்தரவிட்டார். இந்த உத்தரவுக்கு விவசாயிகளை அடிபணியச் செய்தவர்களில் பிரஷ்னேவ் ஒருவர்.
- இரண்டாம் உலகப்போர் தொடங்கியபோது, தன் பிராந்தியத்தில் கட்சியின் முக்கியத் தலைவர் ஆனார். ஸ்டாலினின் ‘ரஷ்ய மயமாக்கல்’கொள்கையைப் பரப்ப அமைக்கப்பட்ட சோவியத் செம்படைப் பிரிவில் பணியாற்றினார்.
- உழைப்பும் அர்ப்பணிப்பு உணர்வும் குறுகிய காலத்திலேயே இவருக்கு பதவி உயர்வுகள், கூடுதல் பொறுப்புகளை பெற்றுத் தந்தன. விரைவில் மேஜர் ஜெனரல் ஆனார். 1946-ல் ராணுவத்தில் இருந்து விலகி கட்சிப் பொறுப்பை ஏற்றார். 1950-ல் நிகிடா குருஷேவ் இவரை மால்டேவியன் கம்யூனிச கட்சியின் முதல் பொதுச் செயலாளராக நியமித்தார்.
- 2 ஆண்டுகள் கழித்து மாஸ்கோ சென்று வலிமைமிக்க செயலகமான கம்யூனிச கட்சியின் மத்திய குழுவில் ஸ்டாலின் தலைமையில் பணிபுரிந்தார். விசுவாசமான தொண்டராக இருந்து அவரது நம்பிக்கையைப் பெற்றார். 1953-ல் ஸ்டாலின் மறைவுக்குப் பிறகு இவரது அரசியல் வாழ்வு சிறிது காலம் சரிவைக் கண்டது. ஆட்சியைக் கைப்பற்றிய குருஷேவ் இவரை ராணுவம் மற்றும் கடற்படை இயக்கத்தின் தலைமைப் பதவியில் நியமித்தார்.
- 1955-ல் கஜகஸ்தானின் கம்யூனிச கட்சியின் முதல் பொதுச் செயலாளர் ஆனார். குருஷேவின் அரசியல் செயல்பாடுகளுக்கு பக்கபலமாக இருந்தார். 1959-ல் மத்திய குழுவின் 2-வது செயலாளராக பதவி உயர்வு பெற்றார்.
- 1960-ல் சுப்ரீம் சோவியத்தின் அதிபர் ஆனார். அப்பதவியில் 1964 வரை செயல்பட்டார். 1977-ல் மீண்டும் இப்பதவிக்கு வந்தவர் 1982-ல் இறக்கும் வரை நீடித்தார். இவரது ஆட்சிக் காலத்தில் ரஷ்யா பல போர்களைக் கண்டது.
- உலகம் முழுவதும் சோவியத் யூனியன் தாக்கம் கணிசமாக அதிகரித்தது. ஒரு தலைவராக எந்த நடவடிக்கையும் எடுப்பதற்கு முன்பு தன் சகாக்களை கலந்தாலோசிப்பதில் கவனமாக இருந்தவர்.
- சோவியத் யூனியனின் வலுவான தலைவராக 18 ஆண்டுகள் செயல்பட்டவர். ஸ்டாலினுக்கு அடுத்தபடியாக அதிக காலம் பதவி வகித்த இவர் 76-வது வயதில் மறைந்தார்.
# மாட்ட ஹரி

**மாட்ட ஹரி** (*Mata Hari*, இயற்பெயர்: மார்கரெத்தா கெர்த்துரூதா செல்லே, ஆகத்து 7, 1876 – அக்டோபர் 15, 1917), டச்சு நடன மாது. இவர் முதலாம் உலகப் போரில் செருமனியருக்கு உளவு பார்த்ததாகக் குற்றஞ்சாட்டப்பட்டு, பிரான்சிய இராணுவ நீதிமன்றத்தால் மரண தண்டனை விதிக்கப்பட்டு பாரிசுக்கு வெளியே சுட்டுக் கொல்லப்பட்டார். இவரது கதை பல புத்தகங்கள், திரைப்படங்கள் மற்றும் பிற படைப்புகளுக்கு உத்வேகமாக செயல்பட்டது.  
பிரெஞ்சு இராணுவத்திற்கு ஒரு பலிக்கடா தேவைப்பட்டதால் இவர் தண்டிக்கப்பட்டார் என்றும் கூறப்படுகிறது, மேலும் இவரது தண்டனையைப் பாதுகாக்கப் பயன்படுத்தப்பட்ட கோப்புகளில் பல தவறான தகவல்கள் இருந்தன. மாட்ட ஹரி ஒரு உளவாளியாக இருந்திருக்க முடியாது என்றும் குற்றமற்றவர் என்றும் சிலர் கூறியுள்ளனர்.
# மாட்ட ஹரி

## பிறப்பும் இளமை பருவமும்

மார்கரெத்தா நெதர்லாந்தில் லீயுவார்டன் என்ற நகரில் ஆடம் செல்லே (1840–1910) என்ற தொப்பி வணிகருக்கும் ஆன்சி மியூலென் என்பவருக்கும் பிறந்த நால்வரில் மூத்தவராக 1876 ஆகத்து 7 இல் பிறந்தார். இவரைக் குடும்பத்தினர் மக்ரீட் என அழைப்பார்கள். மாட்ட ஹரி யூதர், அல்லது ஜாவானியர், அதாவது இந்தோனேசிய வம்சாவளியைச் சேர்ந்தவர் என்று கருதப்பட்ட போதிலும், அவர் யூத அல்லது ஆசிய வம்சாவளி இல்லை என்றும், அவரது பெற்றோர் இருவரும் டச்சுக்காரர்கள் என்றும் அறிஞர்கள் முடிவு செய்தனர். இவரது தந்தை ஒரு தொப்பிக் கடை வைத்திருந்தார், எண்ணெய் தொழிலில் முதலீடு செய்தார், மார்கரேத்தாவும் அவரது உடன்பிறப்புகளும் 13 வயது வரை பிரத்தியேகமான பள்ளிகளில் படிப்பித்து, ஆடம்பரமான குழந்தைப் பருவத்தைக் கொடுக்கும் அளவுக்கு வசதி படைத்தவராகத் தந்தை இருந்தார்.  
1889 இல் மார்கரேதாவின் தந்தை திவாலான பிறகு, பெற்றோர் மணமுறிவு செய்தனர், மார்கரெத்தா 15 வயதிருக்கும் போது தாயார் 1891 இல் இறந்தார். சில மாதங்களுக்குப் பிறகு, அவள் ஹேக்கில் உள்ள தன் மாமாவின் வீட்டிற்கு சென்றார்.
# மாட்ட ஹரி

## திருமண வாழ்க்கையும் மணமுறிவும்

இவர் 18 வயதில் மெக்லியோட் என்ற , ஸ்காட்லாந்தை சேர்ந்த ,டச்சு படைதலைவரை 1895 ஜூலை 11 இல் மணம் புரிந்தார் .திருமணத்திற்கு பின் அழகிய வீட்டில் வசித்தார்.இந்நிலையில்ஜாவா தீவுக்கு மாற்றம் செய்யப்பட்ட நிலையில் . கணவருடன் சென்றார் ஒன்பது வருட தாம்பத்தியத்தில் கணவர் குடிகாரன் ஆகி விட , பிற ஆடவர்களுடன் கூடி மகிழ்ந்தார் .இவர்களுக்கு ஒரு பையனும் ,பெண்ணும் பிறந்தனர்,
1899 இல் பையன் மூன்று வயதில் விஷமிட்டு கொல்லப்பட்டான் . 1900 களில் மகளை தன் பொறுப்பில் தூக்கி கொண்டு கணவன் ஓடிவிட்டான் இவ்வாறாக தாம்பத்தியம் முடிவுக்கு வந்தது .ஆனால் மணவிலக்கு பெற்றுக்கொண்டு ஜாவாவிலிருந்து ஹாலந்து திரும்பினார் . 1903 ஆம் ஆண்டு பாரிஸ் வந்தடைந்தார் .அங்கே நடனம் ,மற்றும் வடிவழகு வேலை செய்தார் . சுமார் 9 வருடங்களில் அவருடைய புகழ் பாரிஸ்,பெர்லின் ,வியன்னா ,ரோம் ,லண்டன் முழுவதும் பரவியி ருந்தது . செக்ஸ் மற்றும் நிர்வாண நடனமே இப் புகழுக்கு காரணம் .
# மாட்ட ஹரி

## புனைகதை

தான் இந்தியாவில் மலபாரில் பிறந்ததாகவும் ,தாயார் ஒரு நடனக்காரி- தாசி என்றும் ,தன்னை பெற்று விட்டு பிரசவத்தில் இறந்து போய் விட்டதாய் கதை கட்டினார். மேலும் தான் சிவன் கோவிலில் வளர்ந்ததாக புளுகினார் .தன் பெயர் மட ஹரி என்றும் , இதன் பொருள் தாயை கொன்றவர் என்றும் கதை கட்டினார் .
# மாட்ட ஹரி

## பாரிசில் ஆடம்பர வாழ்க்கை

1905 இல் ஓரியண்டல் நடனங்கள் புளித்து போயின .அப்போது மட ஹரி செக்ஸ் நடனங்களை ,இந்திய கலாச்சாரம் மற்றும் இந்து மத சாயலில்
விரசமான நடனத்தை ஆடி பார்வையாளர்களை கவர்ந்தார் .மட ஹரி மேடையில் வெள்ளை குதிரையில் 90 சதவீத நிர்வாணத்தில் தோன்றுவார். மூடப்படாத பின்புறமும் , பிரா அணியாத நட்டு போன்ற ஆபரணத்தை மார்பிலும் , கால்களின் இடைப்பகுதி துருத்தி இருக்குமாறு தோன்றுவார்.
என்றாலும் இந்த கவர்ச்சி சில வருடங்களில் ,இளம் பெண்கள் வருகையால் தடையுற்றது .அதன் பின்னரே உளவாளி ஆகி நிறைய சம்பாதிக்கும் ஆசை வந்தது .
# மாட்ட ஹரி

## பிரான்ஸ் உளவாளி

1916 வயது 40 இல் 21 வயது ருஷ்ய படை அதிகாரி விளாமித்தீர் டே மஸ்லோவை காதலித்தார் .அவர் படையின் முன்னணியில்
போரிடுகையில் ஒரு கண்ணை இழந்தார் .எனவே ஏற்கனவே பழக்கமான ஜார்ஜ் லடோக்ஸ் மூலமாக நடன வேலையோடு உளவு வேலையையும்
செய்ய பிரான்ஸ் அரசாங்கத்தால் நியமிக்கப்பட்டாள். மட ஹரி ஜெர்மன் படை தலைவர்களை வளைத்து அவர்களிடம் இருந்து தகவல்களை பிரான்சிற்கு தெரியப்படுத்த நியமிக்கப்பட்டார் .மாறாக பிரெஞ்சு ரகசியங்களை ஜெர்மனிக்கு கசியவிட்டது தெரிய வந்தது . ஆனால் உண்மையில் இவர் ஜெர்மனிக்கு தான் விசுவாசமாக இருந்து பிரான்சுக்கு தவறான தகவல் கொடுத்தார்.
# மாட்ட ஹரி

## விசாரணையும் தீர்ப்பும்

செயின்ட் லசர் ஜெயிலில் அடைக்கப்பட்டு விசாரிக்கப்பட்டனர் .படைத்தலைவர் பியரி போச்சார் டான் விசாரித்தார் .இவர் பாரிஸ் வாழ்க்கை நன்கு அலசப்பட்டது .இறுதியாக ஜெர்மனியில் இருந்து 20000 மார்க் பெற்றதை ஒப்புக்கொண்டாலும் ,அவை களவு போன பொருளுக்கு கிடைத்த நஷ்ட ஈடு என்றும் , தான் உளவாளி அல்ல ,வெறும் டான்சர் தான் என்று கூறியதை எவரும் ஒப்புக்கொள்ளவில்லை . மட ஹரி பெற்ற பணம் அனைத்தும் ஜெர்மன் எம்பசியால் தரப்பட்டவை என்றும் ,செக்ஸ் சேவைக்கு தரப்பட்டதாகவோ இதை ஏற்றுக்கொள்ளமுடியாது என்று அரசாங்க தரப்பு வாதிட்டது . இவ்வாறு 45 நிமிடத்துக்குள் விசாரணை முடிவுற்றது . என்றாலும் இந்த குற்றத்தை இறுதி வரை ஒப்புக்கொள்ள மறுத்து விட்டார்
# மாட்ட ஹரி

## இறப்பு

1917 அக்டோபர் 15 .மட ஹரி நீலநிற கோட் , மற்றும் மும்முனை தொப்பி அணிந்திருந்தார் .மரண இடத்திற்கு ஒரு மந்திரியும் இரண்டு கன்னியாஸ்திரிகளுடன் வந்திருந்தார் .இவர்கள் மரண ஜெபம் ஜெபித்து முடித்தவுடன் மரண இடத்திற்கு சென்றார் . அவர் ஒரு எல்லைகல்லில் இறுக கட்டப்பட்டார். அவர்பி ன்னர் சுட்டுக்கொள்பவர்க்கு நன்றி சொல்லும் விதமாக பறக்கும் முத்தத்தை விடுத்தார் .இருவர் அவரை சுட்டனர் .அவர் தலை தொங்கியது.  
நியூயார்க் டைம்ஸ் இவரைப்பற்றிய செய்தியை நான்கு பத்திகளில் வெளியிட்டது . இவருடைய கதை ஆர்வமாய் எல்லோராலும் விவாதிக்கப்பட்டது .மேலும் 1931 இல் மட ஹரி என்ற திரைப்படத்தில்கிரேடோ கார்போ கதாநாயகியாக நடித்தார்
# வெட்டிவேர்

|வலது]]
**வெட்டிவேர்** (*Chrysopogon zizanioides*) என்பது புல் வகையைச் சேர்ந்த ஒரு தாவரம். இந்தியாவைத் தாயகமாகக் கொண்டது. இப்புல் ஒன்றரை மீட்டர் உயரம் வரை வளரக்கூடியது. உயரமான தண்டையும் நீண்ட தாள்களையும் கொண்டிருக்கும். இதன் பூக்கள் பழுப்பு கலந்த ஊதா நிறத்தில் இருக்கும். இதன் வேர் இரண்டில் இருந்து நான்கு மீட்டர் ஆழம் வரை செல்லக் கூடியது. *விலாமிச்சை வேர்* என்று அறியப்படும் *வெட்டி வேர்*ஒரு பாதுக்கப்பட வேண்டிய அபூர்வ தாவரமான இது 1689 வாக்கில் பூக்கும் நிலையை முடித்துக்கொண்டது. ஐத்தி, இந்தியா, சாவா ஆகிய நாடுகளில் இது பரவலாக வளர்க்கப்படுகிறது.
# வெட்டிவேர்

## பெயர்கள்

விழல்வேர், விரணம், இருவேலி, குருவேர் போன்ற வேறு பெயர்களை இது உடையது. புல்லுக்கும் வேருக்கும் இடைப்பட்ட பகுதியை வெட்டி எடுத்து பயிரிடப் பயன்படுவதால் ‘வெட்டிவேர்’ எனப் பெயரும், ஆற்றின் இருகரைகளிலும் வேலியாக அமைந்து மண் அரிப்பைத் தடுப்பதற்காகப் பயன்பட்டதால் ‘இருவேலி’ எனும் பெயர் ஏற்பட்டிருக்கலாம்.
# வெட்டிவேர்

## பயன்கள்

இதன் வேர் மண்ணரிப்பைத் தடுக்க உதவுகிறது. வெட்டி வேர் நறுமண எண்ணெய்கள் செய்யவும், தெற்காசியா, தென்கிழக்கு ஆசியா ஆகிய பகுதிகளில் மருந்துப் பொருளாகவும் பயன்படுகிறது.
# அங்கவை சங்கவை

**அங்கவை சங்கவை** ஆகியோர் சங்க காலத்தில் வாழ்ந்த இரு சகோதரிகள் ஆவர். இவர்கள் பற்றிய குறிப்புகள் சங்க இலக்கியமான புறநானூற்றில் கிடைக்கிறது.  
"முல்லைக்குத் தேர் தந்த பாரி வள்ளலின் பெண்கள்தான் அங்கவை, சங்கவை ஆவர். மாட மாளிகையில் வாழ்ந்த இவர்கள் தங்கள் தந்தையை இழந்து தவித்தபோது அடைக்கலம் தந்து மணமுடித்து வைத்தவர் வள்ளல் பாரியின் நண்பரான புலவர் கபிலர்" என்றும் கூறப்படுகிறது.
# அங்கவை சங்கவை

## இலங்கை அரசன் பாரிசாலன் மகள்கள்

அவ்வை மணம் முடித்து வைத்த அங்கவை சங்கவை என்போர் சங்ககாலப் பாரிமகளிர் அல்லர்.  
சங்ககாலப் புலவர் கபிலர் பாரிமகளிரை அரசர்கள் யாரும் திருமணம் செய்துகொள்ளாததால் திருக்கோவலூரில் வாழ்ந்த பார்ப்பான் ஒருவனிடம் ஒப்படைத்தார் என்று புறநானூற்றுக் கொளுக் குறிப்பு ஒன்று குறிப்பிடுகிறது.  
அங்கவை சங்கவை இருவரும் பாரிசாலன் என்பவனுடைய மகள்கள். பாரிசாலன் சிங்கள மன்னன். இதனைத் தெரிவிக்கும் பாடல்:  
சிங்களம் எனும் தேயம் முழுதாளும் மன்னவன்
:சிறந்த பேர் பாரிசாலன்
:செய்யும் மெய்த் தவத்தால் உதித்து நல் குணம் மேவும்
:சிறுமி அங்கவை சங்ஙகவை
மங்கைர்கள் இருவரை வளர்த்து எடுத்து அவ்வையார்
:மா முகக் கணபதி கையால்
:மண ஓலை எழுதி மும் மன்னரைக் கோவலூர்
:வரவழைத்து அறுகு இடற்குத்
தங்கிப் பணந்துண்ட மரமாகியே பழம்
:தர நதிப் பெண்ணை நெய் பால்
:தானாய் வரப் பாடியப் பெண்களைத் தெய்விகத்
:தலைவன் மணம் புரியவே
அங்கு உதவும் அவ்வை தொழும் ஐங்கரன் தந்தையே
:அருள் பெறு வசந்தராயர்
:அண் நாவினில் துதி செய் உண்ணாமுலைக்கு உரிய
:அண்ணாமலை தேவனே.
இது அண்ணாமலைச் சதகத்தில் உள்ள பாடல்.
# அங்கவை சங்கவை

## திரைப்பட கதாபாத்திரமும் விமர்சனமும்

ரஜினிகாந்தின் சிவாஜி படத்தில் அங்கவை சங்கவை என்ற இரு கதாப்பாத்திரங்கள் கேலிப்படுத்தப்பட்டது குறித்த தமிழ் அறிஞர்கள் பலர் கண்டனம் தெரிவித்தார்கள். இந்த படத்தில் கறுப்புச்சாயம் பூசப்பட்ட, வரம் தேடும் பெண்களாக சித்தரிக்கப்பட்டிருந்தனர். தமிழ் பெண் ஒருவரை விரும்பும் கதாநாயகப் பாத்திரம் இந்த பெண்களை கிண்டல் செய்வதாக காட்சிகள் அமைந்திருந்தன. படத்தில் இந்தப் பெண்களின் தகப்பனாக நடித்ததற்காக புகழ்பெற்ற பட்டிமன்ற நடுவர் பாப்பையா பெரும் விமர்சனத்துக்கு உள்ளானர். இவரைச் சிலர் புறக்கணிக்கவும் செய்தனர்.
# ஜெனீவா

**ஜெனீவா** (*Geneva*) மக்கள் தொகையின் படி சுவிட்சர்லாந்து நாட்டின் இரண்டாம் மிகப்பெரிய நகரமாகும். சுவிட்சர்லாந்தின் பிரெஞ்சு பேசும் பகுதியின் மிகப்பெரிய நகரம் ஆகும். ஜெனீவா ஏரியிலிருந்து ரோன் ஆறு பாய்கிற இடத்தில் அமைந்த இந்நகரத்தில் 186,825 மக்கள் வசிக்கின்றனர். ஐக்கிய நாடுகள், செஞ்சிலுவை போன்ற பன்னாட்டு அமைப்புகளின் தளங்கள் இங்கு அமைந்துள்ளன. ஜெனீவாவில் பெரும் ஹாட்ரான் மோதுவியும் அமைந்துள்ளது.
செஞ்சிலுவைச் சங்கத்தின் தலைமையிடம் இந்நகரத்தில் அமைந்துள்ளது.
# ஜெனீவா

## கல்வி

ஜெனீவா பல்கலைக்கழகம், ஜோன் கால்வின் என்பவரால் 1559ஆம் ஆண்டு நிறுவப்பட்டது. சுமார் 13000 மாணவர்கள் படிக்கும் இப்பல்கலைக்கழகம் ஐரோப்பாவில் உள்ள சிறந்த பல்கலைகழகங்களுள் ஒன்றாகும்.
# ஜெனீவா

## உலக அமைப்புகள்

ஐ. நா. சபையின் தலைமைச்செயலகம் இங்குள்ளது. ஐ. நா. சபையின் பல்வேறு பிரிவுகளின் செயலகங்களும் இங்கேயே உள்ளன.  
வேறு குறிப்பிடத்தக்க அமைப்புகள்:
- உலக வாணிக அமைப்பு
- செஞ்சிலுவைச் சங்கம்
- அணு ஆராய்ச்சிக்கான ஐரோப்பிய அமைப்பு (CERN)
# ஜெனீவா

## ஜெனீவாவின் புகழ்

### எழுத்து

- டேன் பிரவுனின் இரு புதினத்திலும் ஜெனீவா பற்றி எழுதப்பட்டிருந்தது.
# ஜெனீவா

## ஜெனீவாவின் புகழ்

### இசை

பல்வேறு பாடகர்கள் ஜெனீவாவை பற்றி பாடியுள்ளார்கள். மரியா கார்ரி, வான் மேரிசன் ஆகியோர் குறிப்பிடத்தக்கவர்கள்.
# ஜெனீவா

## மக்கள் தொகை

பின்வரும் பட்டியல் ஜெனீவாவின் மக்கள் தொகையினை காட்டுகிறது:
<timeline>
Colors=
id:lightgrey value:gray(0.9)
id:darkgrey value:gray(0.8)
ImageSize = width:1100 height:500
PlotArea = height:350 : 100 bottom:90 :100
Legend = columns:3 :220 top:70 columnwidth:160
AlignBars = justify
DateFormat = x.y
Period = from:0 till:180000
TimeAxis = orientation:vertical
AlignBars = justify
ScaleMajor = gridcolor:darkgrey increment:20000 start:0
ScaleMinor = gridcolor:lightgrey increment:5000 start:0
Colors=
id:TO value:yellowgreen legend:Total
id:FR value:teal legend:French_Speaking
id:GE value:green legend:German_Speaking
id:CA value:lightpurple legend:Catholic
id:PR value:oceanblue legend:Protestant
id:SW value:red legend:Swiss
PlotData=
color:yellowgreen width:40 mark:(line,white) align:
bar:1850 from:start till:37724 text:"37,724" color:TO
bar:1870 from:start till:60004 text:"60,004" color:TO
bar:1888 from:start till:75709 text:"75,709" color:TO
bar:1900 from:start till:97359 text:"97,359" color:TO
bar:1910 from:start till:115243 text:"115,243" color:TO
bar:1930 from:start till:124121 text:"124,121" color:TO
bar:1950 from:start till:145473 text:"145,473" color:TO
bar:1970 from:start till:173618 text:"173,618" color:TO
bar:1990 from:start till:171042 text:"171,042" color:TO
bar:2000 from:start till:177964 text:"177,964" color:TO
LineData =
points:(300,111)(400,113) color:GE
points:(400,113)(500,118) color:GE
points:(500,118)(600,126) color:GE
points:(600,126)(700,130) color:GE
points:(700,130)(800,128) color:GE
points:(800,128)(900,109) color:GE
points:(900,109)(1000,104) color:GE
points:(300,209)(400,241) color:FR
points:(400,241)(500,259) color:FR
points:(500,259)(600,271) color:FR
points:(600,271)(700,306) color:FR
points:(700,306)(800,307) color:FR
points:(800,307)(900,309) color:FR
points:(900,309)(1000,340) color:FR
points:(100,112)(200,143) color:CA
points:(200,143)(300,153) color:CA
points:(300,153)(400,177) color:CA
points:(400,177)(500,194) color:CA
points:(500,194)(600,186) color:CA
points:(600,186)(700,204) color:CA
points:(700,204)(800,266) color:CA
points:(800,266)(900,245) color:CA
points:(900,245)(1000,219) color:CA
points:(100,141)(200,158) color:PR
points:(200,158)(300,171) color:PR
points:(300,171)(400,187) color:PR
points:(400,187)(500,198) color:PR
points:(500,198)(600,218) color:PR
points:(600,218)(700,236) color:PR
points:(700,236)(800,217) color:PR
points:(800,217)(900,157) color:PR
points:(900,157)(1000,141) color:PR
points:(100,147)(200,166) color:SW
points:(200,166)(300,182) color:SW
points:(300,182)(400,204) color:SW
points:(400,204)(500,221) color:SW
points:(500,221)(600,270) color:SW
points:(600,270)(700,321) color:SW
points:(700,321)(800,314) color:SW
points:(800,314)(900,282) color:SW
points:(900,282)(1000,284) color:SW
</timeline>
| வருடம் | <small>மொத்த மக்கள்தொகை</small> | <small>ஜெர்மன் மொழி பேசுபவர்கள்</small> | <small>பிரெஞ்சு மொழி பேசுபவர்கள்</small> | கத்தோலிக்கர்கள் | <small>ப்ராடெஸ்டன்டுகள்</small> | மற்றவர்கள் | யூதர்கள் | இசுலாமியர்கள் | மற்றவர்கள் | சுவிஸ் | <small>சுவிஸ் அல்லாதவர்கள்</small> |
| --- | --- | --- | --- | --- | --- | --- | --- | --- | --- | --- | --- |
# பால் கிரக்மேன்

**பால் கிரக்மேன்** (*Paul Krugman*, பிறப்பு: பெப்ரவரி 28, 1953) அமெரிக்க பொருளியல் நிபுணரும், ஆசிரியரும், பத்தி எழுத்தாளரும், அறிஞரும் ஆவார். இவர் 2008 ஆண்டு பொருளாதாரத்துக்கான நோபல் நினைவு பரிசு பெற்றவராவார். புது வணிக தேற்றத்தில் இவருடைய பங்களிப்புக்காக இப்பரிசு இவருக்கு வழங்கப்பட்டது.
தற்போது பிரின்ஸ்டன் பல்கலைக்கழகத்தில் பொருளாதாரம் & பன்னாட்டு இயல் ஆசிரியராகப் பணியாற்றி வருகிறார், 2000 லிருந்து வாரமிருமுறை **தி நியுயார்க் டைம்ஸ்** நாளிதழில் பத்தி எழுதி வருகிறார்.
# பால் கிரக்மேன்

## வாழ்க்கை வரலாறு

யேல் பல்கலைகழகத்தில் பொருளாதாரத்தில் இளங்கலை பட்டமும், எம்.ஐ.டி. (Massachusetts Institute of Technology)யில் முனைவர் பட்டமும் பெற்றவர். 1999-ம் ஆண்டு முதல் நியூயார்க் டைம்ஸ் இதழில் பொருளாதார கட்டுரைகளை எழுதிவருகிறார். ஸ்டான்போர்ட், எம்.ஐ.டி., லண்டன் ஸ்கூல் ஆஃப் எகனாமிக்ஸ், கலிபோர்னியா பல்கலைக்கழகம் உள்ளிட்ட உலகின் முக்கியமான பல்கலைக்கழகங்களில் பொருளாதார பாடம் எடுத்துள்ளார். 20 புத்தகங்கள், 200க்கும் மேற்பட்ட கட்டுரைகள் என பொருளாதாரம் குறித்து தொடர்ந்து எழுதி வருகிறார்.
# இந்திய மேலாட்சி அரசு

**இந்திய மேலாட்சி அரசு** (அதிகாரப்பூர்வமாக **இந்திய ஒன்றியம்** அல்லது **இந்திய ஐக்கியம்** (இந்தியன் யூனியன், *Indian Union*, இந்திய டொமினியன், *Dominion of India*) என்பது ஆகஸ்ட் 15 1947க்கும் ஜனவரி 26 1950க்கும் இடையில் நிலவிய ஒரு கட்டற்ற நாடாகும். ஐக்கிய இராச்சியத்தின் பாராளுமன்றத்தில் நிறைவேற்றப்பட்ட 1947 ஆம் ஆண்டின் இந்திய விடுதலைச் சட்டத்தின் படி உருவாக்கப்பட்ட கட்டற்ற இரண்டு மேலாட்சி அரசுகளில் இந்திய ஒன்றியமும் ஒன்றாகும். 1950 இல் நடைமுறைக்கு வந்த இந்திய அரசியலமைப்பால் குடியரசாக மாற்றப்பட்டது.  
ஐக்கிய இராச்சியத்தின் வேந்தரான ஆறாம் ஜார்ஜ் முழு இந்தியாவுக்கும் மன்னராக இருந்தார். அரசுத் தலைவராக இந்தியாவின் தலைமை ஆளுனரும் (கவர்னர் ஜெனரல்), பிரதமரும் இருந்தனர். கவர்னர் ஜெனரல் வைஸ்ராயாக நியமிக்கப்படவில்லை. பிரித்தானிய இராச்சியத்தின் கீழ் வழக்கமாக இருந்தது. வைஸ்ராய் அலுவலகம் சுதந்திரத்திற்கு பின்னர் இரத்து செய்யப்பட்டது. விடுதலைக்கும் இந்தியா குடியரசாக மாற்றப்படுவதற்கும் இடையில் மவுண்ட்பேட்டன் பிரபு (1947-48) மற்றும் சக்ரவர்த்தி ராஜகோபாலாச்சாரி (1948-50) ஆகிய இரண்டு கவர்னர் ஜெனரல்கள் பதவி வகித்தனர்:. ஜவஹர்லால் நேரு பிரதமராக இருந்தார்.
# இந்திய மேலாட்சி அரசு

## சட்டத்துறைப் பயன்பாடு

இந்திய அரசியலமைப்பின் 300வது பிரிவில் ”இந்திய அரசின் மீது வழக்குத் தொடுப்போர் இந்திய ஒன்றியம் என்ற பெயரைப் பயன்படுத்தலாம், அரசும் இப்பெயரைக் கொண்டு வழக்கு தொடுக்கலாம்” என்று கூறப்பட்டுள்ளது. இதனால்
இந்தியக் குடியரசின் நீதிமன்றங்களில் “இந்திய ஒன்றியம்” / ”இந்தியன் யூனியன்” என்ற பெயர் இந்திய அரசினைக் குறிக்க பயன்படுத்தப்படுகிறது. (எ.கா. எஸ். ஆர். பொம்மை எதிர் இந்திய ஒன்றியம்)
# விக்கிப்பீடியா:ஆண்டு நிறைவுகள்/அக்டோபர் 15

**அக்டோபர் 15**: உலகக் கைகழுவும் நாள்
- 1582 &ndash; புதிய நாட்காட்டியை திருத்தந்தை பதின்மூன்றாம் கிரெகொரி ஐரோப்பிய கத்தோலிக்க நாடுகளில் அறிமுகப்படுத்தினார்.
- 1764 &ndash; ஆர்க்காடு படைகளின் போர் வீரரும் கிழக்கிந்தியப் படைகளுக்கு படைத்தலைவராகவும் விளங்கிய மருதநாயகம் ஆங்கிலேயர்களினால் தூக்கிலிடப்பட்டார்.
- 1815 &ndash; பிரான்சின் முதலாம் நெப்போலியன் செயிண்ட் எலனா தீவுக்கு நாடு கடத்தப்பட்டார்.
- 1917 &ndash; செருமனிக்காக உளவு பார்த்ததாக குற்றஞ்சாட்டப்பட்ட டச்சு நடன மாது **மாட்ட ஹரி** (படம்) பாரிசில் மரணதண்டனைக்குட்படுத்தப்பட்டு சுட்டுக் கொல்லப்பட்டாள்.
- 1932 &ndash; டாட்டா ஏர்லைன்சு விமான நிறுவனம் தனது முதலாவது வானூர்தி சேவையை ஆரம்பித்தது. இது பின்னர் ஏர் இந்தியா எனப் பெயர் மாற்றம் பெற்றது.
- 1957 &ndash; பிரித்தானியக் கடற்படைத் தளம் அடங்கலான திருகோணமலைத் துறைமுகத்தை பிரித்தானியா இலங்கையிடம் கையளித்தது.
- 1987 &ndash; புர்க்கினா பாசோவில் மேற்கொள்ளப்பட்ட இராணுவப் புரட்சியில் அரசுத்தலைவர் தோமசு சங்காரா சுட்டுக் கொல்லப்பட்டார்.
**ஏ. பீம்சிங்** (பி.&nbsp;1924) **அப்துல் கலாம்** (பி.&nbsp;1931) **தருமபுரம் ப. சுவாமிநாதன்** (இ.&nbsp;2009)
# திருநெல்வேலித் தமிழ்

**திருநெல்வேலித் தமிழ்** (*Tirunelveli Tamil*) அல்லது **நெல்லைத் தமிழ்** (*Nellai Tamil*), என்பது 'தென்பாண்டிச் சீமை' என்று அழைக்கப்படும் திருநெல்வேலி, தூத்துக்குடி, தென்காசி, விருதுநகர் மாவட்டங்களின் சில பகுதிகளிலும், பிற தென்தமிழக மாவட்டங்களிலும் பேசப்படும் வட்டார வழக்குத் தமிழ் மொழியாகும்.  
தமிழ் மொழி, பொதிகை மலையில் பிறந்தது என இந்து புராணங்கள், இதிகாசங்களில் தகவல்கள் உள்ளன. அந்தப் பொதிகை மலைத் தமிழே நெல்லைத் தமிழாகும். எனவே நெல்லைத் தமிழைத் தமிழ் மொழியின் துவக்கநிலை அமைப்பைக் கொண்டுள்ள தூய தமிழ் வடிவமாக் கொள்ளலாம்.  
எடுத்துக்காட்டாக சில வார்த்தைகள், கீழே கொடுக்கப்பட்டுள்ளது:
- நான் சொல்லுதேன் - நான் சொல்லுகிறேன்
- அவன் நிக்கான் - அவன் நிற்கிறான்
- நீங்க வருதியளோ? - நீங்கள் வருகிறீர்களோ?
- ஏளா! நீ எப்ப வருத? - ஏ பிள்ளை ! நீ எப்பொழுது வருகிறாய்?
- முடுக்குது - நெருக்குகிறது
- சொல்லுதான் - சொல்கிறான்
- செய்தான் - செய்கிறான்
# திருநெல்வேலித் தமிழ்

## நெல்லைத்தமிழ் சொற்கள்

- அண்டிப் பருப்பு - முந்திரிப் பருப்பு
- அண்ணாச்சி – பெரியோர்களை மரியாதையாக அழைப்பது
- அந்தானிக்கு – அப்பொழுது
- ஆக்கங்கெட்டது – கெட்ட நேரம், சரியில்லாத ஆள் not constructive (a bad omen)
- ஆக்குப்பாறை-விருந்தின்போது சமையல் செய்யும் இடம்
- ஆச்சி – வயதான பெண்மணி – Elderly Women;. தமிழகத்தின் திருநெல்வேலி, தூத்துக்குடி மாவட்டங்களில் ‘பாட்டி’யை ஆச்சி என்று அழைப்பார்கள்.
- இங்கன – இங்கு
- இடும்பு – திமிறு (arrogance)
- ஏல(லே) – நண்பனை அழைப்பது
- ஒரு மரக்கா வெதப்பாடு – சுமார் 8 *செண்ட் நிலம்
- கசம் – ஆழமான பகுதி
- களவானி – திருட்டுப்பயல்
- கிடா – பெரிய ஆடு (male)
- குறுக்க சாய்த்தல் – படுத்தல்
- குறுக்கு – முதுகு
- கூவை – ஆந்தை an owl (bird of bad omen)
- கொடை – திருவிழா
- கொட்டாரம் – அரண்மனை
- கொண்டி – தாழ்ப்பாள்
- கோட்டி – மனநிலை சரியில்லாதவர்
- கோதி வை - மொண்டு வை
- சங்கு – கழுத்து
- சட்டுவம் - கரண்டி
- சவுட்டு – குறைந்த
- சாரம் – லுங்கி
- சாவி – மணியில்லாத நெல், பதர்
- சிரிப்பாணி – சிரிப்பு
- சிரை – தொந்தரவு
- சீக்கு – நோய்
- சீனி – சர்க்கரை (Sugar)
- செத்த நேரம் – கொஞ்ச நேரம்
- செய்தான் - செய்கிறான்
- செவி – காது
- செவிடு – கன்னம்
- சேக்காளி – நண்பன்
- சொல்லுதான் – சொல்கிறான்
- சோலி – வேலை
- திட்டு – மேடு
- துஷ்டி – எழவு, சாவு, இறப்பு (funeral)
- தொரவா – சாவி
- தொறவா - சாவி
- நொம்பலம் – தள்ளவும், தள்ளலாம்
- பாட்டம் – குத்தகை
- பிளசர் – கார்
- புரவாட்டி – அப்புறம்
- பூடம் – பலி பீடம்
- பைதா – சக்கரம் ( wheel; In maths (English) pie x Dia(meter) is circumference!!)
- பைய – மெதுவாக
- பொறத்தால – பின்னாலே
- மக்கா – நண்பா
- மச்சி – மாடி
- மண்டை – தலை
- மாப்பு – மன்னிப்பு
- முகரை – முகம்
- முடுக்குது – நெருக்குகிறது
- மூடு – மரத்து அடி
- ராத்தல் – ஊர் சுத்துதல்
- வளவு – முடுக்கு, சந்து
- வாரியல் – துடைப்பம்
- வெக்க – சூடு, அனல் காற்று
- வேக்காடு – வியர்வை, புழுக்கம்
# பனி ஊதி

**பனி ஊதி** என்பது பனியை ஒரு இடத்தில் இருந்து அகற்றுவதற்கு பயன்படும் இயந்திரம் ஆகும்.
# பனி ஊதி

## போக்குவரத்தை இலகுவாக்க

பொதுவாக நடைபாதை, வாகனபாதை போன்ற இடங்களில் இருந்து மக்களின் போக்குவரத்தை இலகுவாக்க இந்த இயந்திரம் பயன்படுகிறது.  
வீடுகளில் பயன்படும் சிறியரக இயந்திரங்களில் இருந்து பெரும் வீதிகளில் பயன்படும் பெரிய இயந்திரங்களும் உண்டும்.
# புல் அறுப்பி

automower in action.]]
**புல் அறு பொறி** (சுருக்கமாக புல் அறுப்பி) அல்லது புல் வெட்டி என்பது தரையில் இருக்கும் புற்களை அறுக்க பயன்படும் ஒரு கருவி ஆகும். இதில் கூர்மையான மெல்லிய தகடுகள் வேகமாக சுழரும். இதற்கான சக்தியை மின்கலம் வழங்கும்.  
தற்போது தானியங்கி புல் அறுப்பிகளும் உண்டு.
# அரவிந்த் அடிகா

**அரவிந்த் அடிகா** (பிறப்பு: அக்டோபர் 23, 1974) இந்திய ஆஸ்திரேலிய எழுத்தாளர் மற்றும் பத்திரிக்கையாளர் ஆவார். இவர் எழுதிய *தி ஒயிட் டைகர்* என்னும் புதினத்திற்கு 2008 ஆம் ஆண்டு மேன் புக்கர் பரிசுப் பெற்றார்.
# அரவிந்த் அடிகா

## பிறப்பு

அரவிந்த் அடிகா, அக்டோபர் 23, 1974 ஆம் ஆண்டு டாக்டர் கே. மாதவா அடிகாவுக்கும், உஷா அடிகாவுக்கும் மகனாக சென்னையில் பிறந்தார்.
# அரவிந்த் அடிகா

## ஆரம்ப வாழ்க்கை

அவர் தனது பள்ளிப்படிப்பை, மங்களூரிலுள்ள கனரா உயர்நிலைப்பள்ளி மற்றும் புனித ஆலோய்சியஸ் உயர்நிலைப்பள்ளியிலும் முடித்தார். அவர் 1990ல் நடந்த பத்தாம் வகுப்பு பொதுத்தேர்வில் மாநிலத்திலேயே முதல் மாணவனாகவும், இவருடைய மூத்த சகோதரன் ஆனந்த் அடிகா இரண்டாவது மாணவனாகவும் தேர்ச்சிப் பெற்றனர். பின்பு இவரது குடும்பம் ஆஸ்திரேலியாவில் உள்ள சிட்னிக்கு குடிபெயர்ந்ததால், தன்னுடைய படிப்பை ஜேம்ஸ் ரூசே வேளாண் உயர்நிலைப்பள்ளியில் தொடங்கினார். பின்னர் நியூயார்க்கிலுள்ள கொலம்பியா பல்கலைக்கழகத்தில் ஆங்கில இலக்கியம் படித்தார். 1997 ஆம் ஆண்டு தனது பட்டப்படிப்பை முடித்த அவர், ஆக்சுபோர்ட்டில் உள்ள மாக்டலன் கல்லூரியில் கல்விக்கற்றார்.
# அரவிந்த் அடிகா

## பணிகள்

பொருளாதாரம் பத்திரிக்கைகளில் செய்தியாளராக வாழ்க்கையை தொடங்கிய இவர், ‘பைனான்சியல் டைம்ஸ்’, ‘மணி’, ‘வால் ஸ்ட்ரீட் ஜெர்னல்’ ஆகிய பத்திரிக்கைகளிலும் செய்தியாளராக பணியாற்றினார். மூன்று ஆண்டுகள் தென் ஆசிய நிருபராகப் பணியாற்றிய அவர் பின்னர், டைம் பத்திரிக்கையில் இந்திய செய்தியாளராகவும் பணியாற்றியுள்ளார். பிறகு டைம்ஸ் பத்திரிக்கையில் பாதிநேரமே வேலைபார்த்த இவர், தன்னுடைய ஓய்வு நேரத்தில் தன் முதல் இலக்கிய நாவலான “தி ஒயிட் டைகர்” என்னும் புதினத்தை எழுதினார். இந்த புதினத்திற்கு, பிரிட்டனின் புகழ்பெற்ற இலக்கிய விருதான “மேன் புக்கர் விருது” 2008 ஆம் ஆண்டு பெற்றார். அதன் பின்னர் பல புத்தகங்களை அவர் எழுதியுள்ளார். அதுமட்டுமல்லாமல், தன்னை உருவாக்கிய புனித ஆலோய்சியஸ் கல்லூரிக்கு நன்றியின் அடையாளமாக தனக்கு கிடைத்த பரிசின் மொத்தத்தொகையில் ஒரு பகுதியை வழங்கினார். இந்த தொகை “ஆலோய்சியன் ஆண்கள் இல்லத்தில்” ஏழ்மையில் வாடும் குழந்தைகளுக்கு உதவித்தொகை வழங்குவதற்கு பயன்படுத்தப்பட்டு வருகிறது.
# அரவிந்த் அடிகா

## தி ஒயிட் டைகர் நாவலின் கருத்து

ஒரு கிராமத்தில் பிறந்து ஏழ்மையில் வளர்ந்து சற்று படிப்பறிவு இல்லாத ஒருவனின் மனப்பான்மையையும், கண்ணோட்டத்தையும் பிறகு நாகரிக உலகில் அவனுடைய வளர்ச்சியையும் கருவாகக் கொண்டுள்ளது. அதை கோபம், கனவு, நகைச்சுவை கலந்து மிக அழகிய நடையில் அளித்துள்ளார். அதுமட்டுமல்லாமல், இந்தியாவின் சமீபத்திய பொருளாதார வளர்ச்சியில் ஏழைகளின் நிலையையும் மனம் வறுட விவரித்துள்ளார். தொகுத்து எழுதப்பட்ட இந்த நாவல், இந்தியாவில் 2,50,000 பிரதிகளுக்கும் மேல் விற்பனை செய்யப்பட்டுள்ளது.
# அரவிந்த் அடிகா

## பங்களிப்புகள்

இவர் நாவல்கள் மற்றும் சிறுகதைகள் எழுதுவதிலும் சிறப்புப் பெற்று விளங்குகிறார்.
# விக்கிப்பீடியா:ஆண்டு நிறைவுகள்/அக்டோபர் 16

**அக்டோபர் 16**: உலக உணவு நாள்
- 1799 &ndash; பாஞ்சாலங்குறிச்சி மன்னன் கட்டபொம்மன் ஆங்கிலேயரால் தூக்கிலிடப்பட்டார்.
- 1846 &ndash; வில்லியம் டி. ஜி. மோர்ட்டோன் ஈதர் மயக்க மருந்தை முதற்தடவையாக மாசச்சூசெட்சு பொது மருத்துவமனையில் பரிசோதித்தார்.
- 1905 &ndash; பிரித்தானிய இந்தியாவில் வங்காளப் பிரிப்பு இடம்பெற்றது.
- 1946 &ndash; நியூரம்பெர்க் தீர்ப்பாயம்: போர்க் குற்றம் சாட்டப்பட்ட நாட்சி தலைவர்களின் தூக்குத்தண்டனைகள் நிறைவேற்றப்பட்டன.
- 1951 &ndash; பாக்கித்தானின் முதலாவது பிரதமர் **லியாகத் அலி கான்** (படம்) இராவல்பிண்டியில் சுட்டுக்கொல்லப்பட்டார்.
- 2006 &ndash; இலங்கையில் வடக்கு, கிழக்கு மாகாணங்களின் இணைப்பு செல்லாது என இலங்கை உயர் நீதிமன்றம் தீர்ப்பளித்தது.
**ஊத்துக்காடு வேங்கட சுப்பையர்** (பி.&nbsp;1700) **மு. கதிரேசச் செட்டியார்** (பி.&nbsp;1881) **செம்பை வைத்தியநாத பாகவதர்** (இ.&nbsp;1974)
# லியாகத் அலி கான்

**லியாகத் அலி கான்** (*Liaquat Ali Khan*, உருது: لیاقت علی خان, அக்டோபர் 2, 1896 - அக்டோபர் 16, 1951) பாகிஸ்தானின் அரசியல்வாதியும், விடுதலையடைந்த பாகிஸ்தானின் முதலாவது பிரதமரும் பாதுகாப்பு அமைச்சரும் ஆவார். முஸ்லிம் லீக் கட்சியின் உறுப்பினராக இருந்து அரசியலுக்கு வந்தவர். இந்தியப் பிரிவினைக்கும், பாகிஸ்தானின் தோற்றத்திற்கும் இவரின் பங்களிப்பு முக்கியமானது. 1947 ஆம் ஆண்டில் பாகிஸ்தானின் பிரதமராகத் தெரிவான இவர் அக்டோபர் 1951 இல் படுகொலை செய்யப்படும் வரையில் அப்பதவியில் இருந்தார். பாகிஸ்தானின் தந்தை எனப் போற்றப்படும் முகமது அலி ஜின்னாவின் வலதுகரமாகத் திகழ்ந்தவர் லியாகத் அலி கான்.  
லண்டன் ஒக்ஸ்போர்ட் பல்கலைக்கழகப் பட்டதாரியான லியாகத் 1930களில் முஸ்லிம் லீக் கட்சியில் இணைந்தார். ஜின்னாவை இந்தியாவுக்குத் திருப்பி வரவழைத்ததில் இவர் பெரும் பங்காற்றியிருந்தார். இந்திய முஸ்லிம்களுக்கு தனிநாடு கோரும் ஜின்னாவின் இயக்கத்திற்கு பெரும் ஆதாரவளித்தார். 1947 ஆம் ஆண்டில் பிரித்தானிய இந்தியா தற்போதைய இந்தியா மற்றும் பாகிஸ்தான் என இரண்டாகப் பிரிந்தது.  
பாகிஸ்தானின் ஆரம்ப காலத்தில் அதன் வளர்ச்சிக்கு பிரதமர் பதவியிலிருந்த லியாகத் பெரும் பங்காற்றினார். பிரிவினைக்குப் பின்னர் காஷ்மீர் தொடர்பாக இரண்டு நாடுகளுக்கும் இடையில் பிரச்சினை ஆரம்பமானது. இந்தியப் பிரதமர் ஜவகர்லால் நேருவுடன் பேச்சுவார்த்தைகளை நடத்தி இப்பிரச்சினையை ஐக்கிய நாடுகள் வரை எடுத்துச் சென்றார். இவரது பதவிக்காலத்தில் ஐக்கிய இராச்சியத்துடனும், ஐக்கிய அமெரிக்காவுடனும் சுமுகமான உறவுகளைப் பேணினார். பாகிஸ்தானின் விடுதலையை அடுத்து உள்நாட்டில் பல அரசியல் குழப்பநிலை நிலவியது. இவரது அரசுக்கெதிராக மேற்கொள்லப்பட்ட இராணுவப் புரட்சி முறியடிக்கப்பட்டது.
# லியாகத் அலி கான்

## படுகொலை

1951, அக்டோபர் 16 ஆம் நாளன்று, ராவல்பிண்டியில் முஸ்லிம் லீக் கட்சியின் கூட்டத்தில் முக்கிய கொள்கை உரையொன்றை ஆற்றுவதற்கு லியாகத் வருகை தந்திருந்தார். அப்போது 15 யார் தூரத்தில் இருந்த பார்வையாளர்களில் ஒருவன் லியாகத்தை நோக்கி இரு முறை சுட்டுப் படுகாயப்படுத்தினான். காவற்துறையினர் கொலையாளியை உடனேயே சுட்டுக் கொன்றனர். லியாகத் மருத்துவமனைக்கு எடுத்துச் செல்லப்பட்டு சிறிது நேரத்தில் இறந்தார். கொலையாளி ஆப்கானிஸ்தானைச் சேர்ந்த பஷ்தூன் இனத்தவனான "சாட் அக்பர்" என அடையாளம் காணப்பட்டான். கொலைக்கான முழுமையான காரணம் என்றுமே வெளிவரவில்லை. பஷ்தூன் பகுதியைப் பாகிஸ்தானுடன் இணைக்க லியாகத் பெரிதும் பாடுபட்டார். இது குறித்து ஒரு முக்கிய அறிவிப்பை இக்கூட்டத்தில் வெளியிடவிருப்பதாக வதந்திகள் உலாவின. இதனாலேயே சாட் அக்பர் இவரைக் கொலை செய்ய முனைந்திருக்கலாம் எனக் கருதப்படுகிறது.
# உலக உணவு நாள்

சமூக ஊடக பிரச்சாரம் ]]
**உலக உணவு நாள்** (*World Food Day*) ஆண்டு தோறும் அக்டோபர் 16 ஆம் நாளன்று உலக நாடுகளில் கொண்டாடப்படுகிறது. 1945 ஆம் ஆண்டில் இதே நாளில் ஐக்கிய நாடுகள் நிறுவனத்தின் ஐக்கிய நாடுகளின் உணவு மற்றும் வேளாண்மை அமைப்பு ஆரம்பிக்கப்பட்டதை நினைவு கூர ஐநா இந்நாளைச் சிறப்பு நாளாக அறிவித்தது. நவம்பர் 1979 ஆம் ஆண்டில் இவ்வமைப்பின் 20வது பொது மாநாட்டில் இதற்கான அறிவிப்பு வெளியிடப்பட்டது. ஹங்கேரியின் முன்னாள் வெளிநாட்டமைச்சர் பால் ரொமானி என்பவரின் முன்முயற்சியினால் இத்தீர்மானம் ஏகமனதாக ஏற்கப்பட்டு தற்போது 150ற்கும் அதிகமான நாடுகளில் இந்நாள் கொண்டாடப்படுகிறது.  
2008 ஆம் ஆண்டிற்கான உலக உணவு நாளின் கருப்பொருள் "உலக உணவுப் பாதுகாப்பு: காலநிலை மாற்றம் மற்றும் உயிரியல் ஆற்றலுக்கான சவால்கள்" என்பதாகும்.
# உலக உணவு நாள்

## தோற்றம்

உலக உணவு தினம் (WFD) 1979 நவம்பரில் நடந்த அமைப்பின் 20வது பொது மாநாட்டில் FAOவின் உறுப்பு நாடுகளால் நிறுவப்பட்டது.  
முன்னாள் ஹங்கேரிய வேளாண்மை மற்றும் உணவு அமைச்சர் டாக்டர் பால் ரோமானி தலைமையிலான ஹங்கேரிய பிரதிநிதிகள் குழு, FAO மாநாட்டின் 20வது அமர்வில் தீவிர பங்கு வகித்தது மற்றும் உலகளவில் WFDஐ கொண்டாடும் யோசனையை பரிந்துரைத்தது. அதன் பின்னர் இது ஒவ்வொரு ஆண்டும் 150க்கும் மேற்பட்ட நாடுகளில் அனுசரிக்கப்பட்டு வருகிறது, வறுமை மற்றும் பசிக்குப் பின்னால் உள்ள பிரச்சினைகள் குறித்த விழிப்புணர்வை ஏற்படுத்துகிறது.
# சுருங்குறித்தொடர்

**சுருங்குறித்தொடர்** என்பது எழுத்து அல்லது குறியீட்டுத் தொடர்களில் தேவையான சில தோரணங்களை எளிதாகப் பகுப்பாய்வு செய்ய உதவும் ஒரு நிரலாக்கக் கூறு ஆகும். கருத்தியல் கணிமையிலும் சுருங்குத்தொடர்கள் ஒரு மொழியை விபரிக்க பயன்படுகின்றன. எ.கா [0-9] அனைத்து இலக்கங்களுக்கான சுருங்குறித்தொடர் ஆகும். பெர்ள் நிரலாக்க மொழியில் சுருங்குறித்தொடர்கள் ஒரு முதன்மையான பங்கு வகிக்கிறது.
# சுருங்குறித்தொடர்

## எடுத்துக்காட்டு (பி.எச்.பி)

<div>
<source lang="php">
<?php
$subject = "Test Test 1";
$pattern = "/\w+\s\w+\s\d+$/";
if (preg_match($pattern, $subject)) {
echo "Yes, A Match";
}
else
{
echo "Not A Match";
}
?>
</source>
</div>
<div>
<pre>
Yes, A Match
</pre>
</div>
<br/>
# சுருங்குறித்தொடர்

## தமிழ் எழுத்துக்காட்டு

<div>
<source lang="php">
<?php
// சுருங்குறித்தொடர் எடுத்துக்காட்டு  
$subject = "இது ஒரு எ.கா வசனம், இதில் உள்ள இதுக்கள் எல்லாவற்றையும் ஒப்பி பிரி";
$pattern = '/இது/';
preg_match_all($pattern, $subject, $matches);
echo "<pre>";
print_r($matches);
echo "</pre>";  
?>  
</source>
</div>
<div>
<pre>
Array
(
[0] => Array
(
[0] => இது
[1] => இது  
</pre>
</div>
<br/>
# சுருங்குறித்தொடர்

## வெளியிணைப்புகள்

- சுருங்குறித் தொடர் குறிகளும், அதன் பயன்பாடுகளும்
# விதிவிலக்கை கையாளுதல்

**விதிவிலக்கை கையாளுத்தல்** என்பது வழமையான இயக்கத்தில் இருந்து ஒரு விதிவிலக்கான நிகழ்வு இடம்பெறும் பொழுது அதை கையாளும் முறை பற்றிய ஒரு நிரலாக்க கட்டு (construct) அல்லது வன்பொருள் செயலமைப்பு ஆகும். விதிவிலக்கு நிகழும் பொழுது அதற்கு முன்னைய நிலை பேணப்பட்டு, விதிவிலக்கை கையாளும் கட்டளைகளுக்கு நிரலோ மின்சுற்றோ செல்லும்.
# விதிவிலக்கை கையாளுதல்

## வடிவமைப்புக் கோலம்

<pre>
try {
doThisTask;
}
catch(Exception ex)
{
logException(ex);
}
</pre>
# விதிவிலக்கை கையாளுதல்

## வடிவமைப்புக் கோலம்

### எடுத்துக்காட்டு (பி.எச்.பி)

<div>
<source lang="php">
<?php
function divide_by($x) {
if (!$x) {
throw new Exception('Division by zero.');
}
else return 1/$x."
";
}  
try {
echo divide_by(5) . "\n";
echo divide_by(0) . "\n";
}
catch (Exception $e) {
echo 'Caught exception: ', $e->getMessage, "
";
}  
// Continue execution
echo 'Continue Execution';
?>
</source>
</div>
<div>
<pre>
0.2
Caught exception: Division by zero.
Continue Execution
</pre>
</div>
<br/>
# அதிர்ச்சி (மருத்துவம்)

**அதிர்ச்சி** அல்லது **குருதிச்சுற்றோட்ட அதிர்ச்சி** (Circulatory shock) என்பது குறைவான குருதிச்சுற்றோட்டத்தின் காரணத்தால் உயிரணுக்களின் அல்லது இழையங்களின் சுவாசத்துக்குத் (கலச்சுவாசம்) தேவையான பற்றுப்பொருள் போதியளவில் கிடைக்காமையால் ஏற்படும் உயிர்வாழ்வுக்கு அச்சமூட்டக்கூடிய மருத்துவ அவசர நிலைமைகளில் ஒன்றாகும். இதன் ஆரம்ப நிலையில் உடலுறுப்புக்களின் உயிரணுக்களுக்கு ஒட்சிசன் கலந்துள்ள குருதி போதிய அளவு கிடைப்பதில்லை.  
குருதிச்சுற்றோட்ட அதிர்ச்சி என அழைக்கப்படும் அதிர்ச்சியை உளத்துடன் தொடர்புபட்டு உணர்வெழுச்சியால் உண்டாகும் அதிர்ச்சியென நினைத்துக் குழம்புதலைத் தவிர்த்தல் வேண்டும், இவை நேரிடையாக ஒன்றுக்கொன்று தொடர்பு அற்றவை. குருதிச்சுற்றோட்ட அதிர்ச்சி உயிர்த் தீங்கு விளைவிக்கும் மருத்துவ அவசர நிலைமைகளுள் ஒன்றாகும். அதிர்ச்சி பல்வேறு ஈற்று விளைவுகளை உண்டாக்கலாம். எடுத்துக்காட்டாக, குருதி உயிர்வளிக் குறைவு, இதய நிறுத்தம் என்பன அடங்கும்.  
பொதுவான அதிர்ச்சியின் அறிகுறிகளாக தாழ் குருதியழுத்தம், உயர் இதயத்துடிப்பு, உடல் உறுப்புகளுக்கு போதியளவு குருதி கிடைக்காமையால் ஏற்படக்கூடிய அறிகுறிகள் (எ.கா: சிறுநீரகத்துக்கு குருதி வழங்கல் குறைவதால் குறைவான சிறுநீர் வெளியேற்றம்) போன்றவை உருவாகலாம். குருதியழுத்தத்தை மட்டும் வைத்து அதிர்ச்சியைக் கணிப்பிடலாகாது, ஏனெனில் குருதிச்சுற்றோட்ட அதிர்ச்சி உடையவருக்கு சிலவேளைகளில் குருதியழுத்தம் நிலையானதாகக் காணப்படலாம்.
# அதிர்ச்சி (மருத்துவம்)

## காரணங்கள்

1. உடலின் திரவத்தன்மை குறைகின்றபோது ஏற்படும் (வாந்தி, பேதி, எரிகாயம், இரத்தப் பெருக்கு)
1. ஒவ்வாமை  
உள்ளவர்களுக்கு ஏற்படலாம்.
# அதிர்ச்சி (மருத்துவம்)

## முதல் உதவி

1. வாந்தி பேதி உள்ள நோயாளர்களைத் தவிர எவருக்கும் உண்ணவோ குடிக்கவோ கொடுக்கவேண்டாம்.
1. அதிர்ச்சிக்கு உள்ளானவரை கிடையாகப் படுக்க வைத்து இரண்டு கால்களையும் சிறிது உயர்த்தி வைத்தல் வேண்டும்.
# மயக்கம்

**மயக்கம்** என்பது மூளைக்குத் தேவையான அளவு ஒட்சிசன் (ஆக்சிசன்) சேர்ந்த குருதி கிடைக்கும் அளவு குறையும் பொழுது ஏற்படும் நிலை.
# மயக்கம்

## மயக்கம் ஏற்படக் காரணங்கள்

1. ஒரே நிலையில் தொடர்ந்து நிற்பதனால் ஏற்படும்
1. அதிகமான பசி
1. கூடுதல் உணவு
1. அதிகமாகக் களைத்து வேலை செய்யும் பொழுது.
1. அதிர்ச்சி மற்றும் உணர்ச்சி வசப்படுதல்
# மயக்கம்

## முதல் உதவி

இதற்கு முதல் உதவியாக முதலில் மயங்கி விழுந்தவரை கிடையாகப் படுக்கவைத்து காலைச் சிறிது உயரத்தில் (எடுத்துக் காட்டு தலையணை வைத்து) தூக்கிவைத்தது போன்று இருந்த வேண்டும்.
# மென்மி

யும் எதிர்மின்னி நுண்நொதுமியும், (2) மியூவானும், மியூவான் நுண்நொதுமியும் (3)டௌவானும் , டௌவான் நுண்நொதுமியும்]]
**மென்மி**, அல்லது **லெப்டான்**, அல்லது **லெப்டோன்** (*Lepton*) என்பது அணுக்கூறான அடிப்படைத் துகள்கள் சிலவற்றின் பொதுக் குடும்பப்பெயர். எதிர்மின்னி (எலக்ட்ரான்), மியூவான், டௌவான் (டௌ துகள்), மற்றும் இத் துகள்களின் நியூட்ரினோக்களும் (நுண்நொதுமிகளும்) மென்மிகள் அல்லது லெப்டான்கள் எனப்படும் அடிப்படைத் துகள் வகையைச் சேர்ந்தவை ஆகும். இந்த மென்மிகள் யாவும் தற்சுழற்சி எண் கொண்டவை. பெர்மியான்கள் அல்லது (ஃவெர்மியான்கள்) தற்சுழற்சி எண் கொண்டவை. இந்த மென்மிகள் அல்லது லெப்டான்கள் அணுக்கருவின் உள்ளே இயங்கும் அணுக்கரு வன்விசையை போல் வலுவான விசையுடன் இயங்குபவை அல்ல. மென்மிகள் உறவியக்க விசை, அணுக்கரு வன்விசையைக் காட்டிலும் ஏறத்தாழ 10<sup>13</sup> மடங்கு மெலிவானது (10 டிரில்லியன் மடங்கு குறைந்த வலுவுடைய விசை).
# மென்மி

## மென்மிகளின் பண்புகள்

எல்லா மென்மிகளும் மென்மி எண் 1 (எண் ஒன்று) கொண்டவை. மென்மி எண் என்பது துகள்கள் பற்றிய இயற்பியலில் அறியப்படும் ஓர் அடிப்படை குவாண்டம் எண். மென்மிகள் அல்லது லெப்டான்கள் ஆறு வகையான “மணம்” கொண்டவை. இங்கே மணம் என்பது உயிரினங்கள் நுகரும் மணம் அல்ல. இத் துகள்கள் ஒவ்வொன்றின் அடிப்படை இயக்கத் தன்மையையும் ஒரு மணம் என்று இயற்பியலாளர்கள் வரையறை செய்கிறார்கள். அதாவது மணம் என்பது ஒரு குறிப்பிட்ட மென்மி எண், அடிப்படை மின்மம், மெல்லுறவு உயர்மின்மம் (weak hypercharge) ஆகியவற்றின் தொகுதியைக் குறிக்கும். எதிர்மின்னித் தன்மை கொண்டவற்றை எதிர்மின்னி “மணம்” கொண்ட மென்மிகள் (லெப்டான்கள்) என்பர்.  
அதே போல மியூவான் தன்மை கொண்ட மென்மிகளை மியூவான் மணம் என்பார்கள். எடுத்துக்காட்டாக, ஒரு மென்மி அடிப்படை மின்மம் “-1” (= -1 e), மென்மி எண் “1”, மெல்லுறவு உயர்மின்மம் “-1” ஆகியவை கொண்டிருந்தால் அது எதிர்மின்னி வகை மணம் உடையது. வழக்கமாகக் குறிக்கும் குறியெழுத்துகளில் L என்பது மென்மி எண்ணைக் (லெப்டான் எண்ணைக்) குறிக்கும். Q என்பது அடிப்படை அளவு எண்ணிக்கையில் மின்மத்தைக் குறிக்கும், YW என்பது மெல்லுறவு உயர்மின்மத்தைக் குறிக்கும். மென்மிகளில் ஆறுவகையான மணங்கள்:  
- எதிர்மின்னி e (L<sub>e</sub>=1, Q = −1, Y<sub>W</sub>= −1)
- எதிர்மின்னி நுண்நொதுமி (எதிர்மின்னி நியூட்ரினோ) νe (L<sub>e</sub>=1, Q=0, Y<sub>W</sub> = −1)
- மியூவான் μ (L<sub>μ</sub>=1, Q=−1, Y<sub>W</sub> = −1)
- மியூவான் நுண்நொதுமி (மியுவான் நியூட்ரினோ) νμ (Lμ=1, Q=0, Y<sub>W</sub> = −1)
- டௌவான் (டௌ துகள்) τ (L<sub>τ</sub>=1, Q = −1, Y<sub>W</sub> = −1)
- டௌவான் நுண்நொதுமி (டௌவான் நியூட்ரினோ) ντ (Lτ=1, Q=0, Y<sub>W</sub> = −1)  
இந்த ஆறுவகையான மணம் கொண்ட மென்மிகள் மூன்று பிரிவுகளாக (குடும்பங்களாக) பிரிக்கப்படுகின்றன. இதனை ஆங்கிலத்தில் “generation” என்று கூறுவர். முதல் பிரிவில் எதிர்மின்னியும் எதிர்மின்னி-நுண்நொதுமியும் அடங்கும்.
இப்படியாக மென்மிகளின் மூன்று பிரிவுகளையும் கீழ்க்காணுமாறு அட்டவனைப்படுத்தலாம்:
| முதல் பிரிவு | இரண்டாவது பிரிவு | மூன்றாவது பிரிவு |
| --- | --- | --- |  
ஒவ்வொரு மென்மிகளுக்கும் ஒவ்வொரு மறுதலை மென்மிகள் உண்டு. எதிர்மின்னிக்கு மறுதலைத் துகள் நேர்மின்மம் கொண்ட மறுதலை-எதிர்மின்னி (பாசிட்ரான் அல்லது குறுநேர்மின்னி). அதே போல எல்லா மென்மிகளுக்கும் தனித்தனியாக மறுதலைத் துகள்கள் உண்டு.
| துகள் | மறுதலைத் துகள் |  |
| --- | --- | --- |
| எதிர்மின்னி | மறுதலை எதிர்மின்னி
குறுநேர்மின்னி
antielectron
(or positron) |  |
| மியூவான் | மறுதலை மியூவான் |  |
| டௌவான் | மறுதலை டௌவான் |  |
| எதிர்மின்னி-நுண்நொதுமி | மறுதலை எதிர்மின்னி-நுண்நொதுமி |  |
| மியூவான் நுண்நொதுமி | மறுதலை மியூவான் நுண்நொதுமி |  |
| டௌவான்-நுண்நொதுமி | மறுதலை டௌவான்-நுண்நொதுமி | } |
# மென்மி

## மென்மிகளின் (லெப்டான்களின்) அட்டவணை

| பெயர் | குறியீடு | மின்மம் (e) | நிறை (MeV/c<sup>2</sup>) | பெயர் | குறியீடு | மின்மம்(e) | நிறை
(MeV/c<sup>2</sup>) |
| --- | --- | --- | --- | --- | --- | --- | --- |
| **மின்மம் உடைய மென்மி** / **மறுதலை துகள்** | **மின்மமற்ற மென்மி**
**நுண்நொதுமி (நியூட்ரினோ)** / **மறுதலை நுண்நொதுமி** |  |  |  |  |  |  |
| எதிர்மின்னி / பாசிட்ரான்(குறுநேர்மின்னி) | / | −1 / +1 | 0.511 | எதிர்மின்னி நுண்நொதுமி /மறுதலை எதிர்மின்னி நுண்நொதுமி | / | 0 | < 0.0000022 |
| மியூவான் | / | −1 / +1 | 105.7 | மியூவான் நுண்நொதுமி / மறுதலை மியூவான் நுண்நொதுமி | / | 0 | < 0.17 |
| டௌவான் | / | −1 / +1 | 1777 | டௌவான் நுண்நொதுமி / மறுதலை டௌவான் நுண்நொதுமி | / | 0 | < 15.5 |  
நுண்நொதுமிகளுக்கு நிறை (திணிவு) உண்டு ஆனால் அவை மிகமிகச் சிறியது. 2008 ஆம் ஆண்டளவிலே இன்னும் அவற்றின் நிறையை செய்முறை சோதனைகள் எதன் அடிப்படையிலும் நிறுவவில்லை. ஆனால் நுண்நொதுமி அலைவு (நியூட்டிரினோ அலைவு)களில் இருந்து தோராயமாக அவற்றின் நிறைகளின் (திணிவுகளின்) இருமடி வேறுபாடுகளைக் கீழ்க்காணுமாறு அறிந்துள்ளார்கள்: <math>\Delta m^2_{12} = 80\mbox{ meV}^2</math> and <math>\Delta m^2_{23} \approx \Delta m^2_{13} = 2400\mbox{ meV}^2</math>. மேலும் இதிலிருந்து அறியத்தக்க முடிவுகள்:
- மியூவான் நுண்நொதுமியும் தௌவான் (டௌவான்) நுண்நொதுமியும் எதிர்மின்னி நுண்நொதுமியைக் காட்டிலும் 2.2&nbsp;eV நிறை குறைவானவை. நிறை வேறுபாடுகள் மில்லி எதிர்மின்னி-வோலுட்டு (eV)அளவானவையே.
- நுண்நொதுமிகளில் ஒன்றோ அதற்கு மேலானவையோ 0.040&nbsp;eV ஐ விட மிகுந்த நிறையுடையவை.
- நுண்நொதுமிகளில் இரண்டோ மூன்றோ 0.008&nbsp;eV ஐ விட மிகுந்த நிறையுடையவை.
# மென்மி

## குறிப்புகளும் மேற்கோள்களும்

:1.அடிப்படை மின்ம அலகில், ஓர் எதிர்மின்னியின் மின்மத்தின் பரும அளவை அடிப்படை அலகாகக் கொண்டு அளப்பது. எனவே எதிர்மின்னியின் மின்மமாகிய -1.602x10<sup>-19</sup> கூலாம் என்பது அடிப்படை மின்ம அலகில் -1 என்று குறிக்கப்பெறும்
:2.நிறையின் அலகு MeV/c<sup>2</sup>என்று கொடுத்துள்ளதற்கான காரணம், ஐன்ஸ்டைனின் புகழ்பெற்ற பொருளின் நிறை - ஆற்றல் ஈடுகோண்மை ஆகும். நிறையின் பொதுவான வரையறை: m<sup>2</sup>c<sup>4</sup> = E<sup>2</sup> - p<sup>2</sup>c<sup>2</sup>. இங்கே m = நிறை, E = ஆற்றல், p = உந்தம், c = ஒளியின் விரைவு.
# மென்மி

## வெளியிணைப்புகள்

- The *Particle Data Group* who compile authoritative information on particle properties.
- Leptons from the Georgia State University is a small summary of the lepton.
# பாம்புக் கடி

பாம்புகள் பொதுவாக இரையைக் கடித்துக் கொன்று உண்ணும். பெரும்பாலான பாம்புக்கடிகள் விடமற்ற பாம்புகள் மூலமாகவே நிகழ்கின்றது. எடுத்துகாட்டாக சாரைப்பாம்பு. பாம்பு கடித்தலும் விடத்தைப் பாய்ச்சுதலும் வெவ்வேறான செய்கைகள். மேலும் சில சமயம் தற்காப்புக்காக மனிதர்களையும் கடிக்கக் கூடும். விடப்பாம்புகூடக் கடித்து விடத்தைப் அடிக்காமல் இருக்கக்கூடும். தவிரப் பாம்பின் விடம் பல்லில் இல்லை. சரியான முதலுதவிகள் செய்வதன் மூலம் பாம்புக்கடியினால் ஏற்படும் பெரும்பாலான இறப்புகளைத் தவிர்க்க முடியும்.  
பாம்புக்கடியால் நஞ்சு பாய்ந்து ஆண்டுதோறும் ஆயிரக்கணக்கில் சாகின்றனர். அமெரிக்காவில் மட்டுமே ஆண்டுதோறும் 8,000 பேர் நச்சுப் பாம்புக்கடியால் இறக்கின்றனர்
. உலகில் ஆண்டுதோறும் ஏறத்தாழ 125,000 மக்கள் நச்சுப் பாம்புக்கடியால் இறக்கின்றனர் என்று கணிக்கப்பட்டுள்ளது .
# பாம்புக் கடி

## பாம்புக் கடிக்குச் செய்யவேண்டாதவை

1. கட்டுப் போடலைத் தடுத்தல் - கட்டுப் போடுவதன் மூலம் சில சமயங்களில் நஞ்சு (விஷம்) ஓரிடத்திலேயே தங்குவதால் கலங்கள் இறக்கக்கூடும்.
1. வாய்வைத்து உறிஞ்ச வேண்டாம் - வாயில் புண் இருந்தாலோ அல்லது நாக்கு போன்ற விரைவாக உறிஞ்சக் கூடியவை நஞ்சினை உறிஞ்சக் கூடும். இதனால் பாம்புக் கடிக்கு உள்ளானவர் தவிர முதலுதவியாளரும் ஆபத்துக்கு உள்ளாகலாம்.
1. பாதிக்கப்பட்டவரை பதற்றமடைய செய்யவேண்டாம் - பதற்றமடைந்தால் இதயத்துடிப்பு வேகம் அதிகரிக்கும். இதனால் நஞ்சு விரைவாக உடலில் பரவலாம். இயன்றவரை பாம்புக் கடிக்குள்ளானவரை தேற்றவும். கூட்டமாக வேடிக்கை பார்க்க வந்தால் அவர்களை மதிநுட்பமாக பாம்புபைத் தேடிவருமாறே அல்லது பணிகளையோ கொடுத்தனுப்பவும்.
1. காயமடைந்த இடத்தைக் கூரிய ஆயுதங்களால் கிழிக்க வேண்டாம். - ஒன்று கூரிய ஆயுதங்களால் கிழித்தால் வைத்தியரினால் பாம்பை கடித்த இடத்தை அடையாளம் காணமுடியாமல் இருக்கும் தவிர பாம்புக் கடியினால் இறப்பைதை விட ,குருதிப் பெருக்கினால் இறக்ககூடும். தவிர கிழிக்கும் ஆயுதங்கள் துருப்பிடித்திருந்தால் இறப்பு ஏற்படுவதற்கான சாத்தியக்கூறுகளும் உள்ளன.
1. வேறேதேனும் மருந்துகளைக் கொடுக்க வேண்டாம்.